Restaurálás elmélet

	Tantárgy neve: Restaurálás elmélet
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere”: 100% elmélet (kredit%)

	A tanóra típusa: előadás és óraszáma: 2. szemeszter: 6; 4. szemeszter: 8; 5. szemeszter: 24; 6. szemeszter: 24; 7. szemeszter: 16; 8. szemeszter:16; 9. szemeszter 24 óra

nyelve: magyar
Az adott ismeret átadásában alkalmazandó további módok, jellemzők: -

	A számonkérés módja (koll. / gyj. / egyéb): kollokvium
Az ismeretellenőrzésben alkalmazandó további (sajátos) módok: -
A restaurálási dokumentáció ellenőrzése, szakmai cikkek feldolgozása.

	A tantárgy tantervi helye (hányadik félév): 2., 4., 5., 6., 7., 8. és 9. félév

	Előtanulmányi feltételek (ha vannak): a tantárgy félévei egymásra épülnek

	Tantárgy-leírás: az elsajátítandó ismeretanyag tömör, ugyanakkor informáló leírása

	A restaurálás elmélet tantárgy a műtárgyak fertőtlenítése, tisztítása, formára igazítása, szilárdítása, alátámasztása, ragasztása, kiegészítése módszereinek, eljárásainak oktatását foglalja magába. Ez kiegészül a különböző kezelőszerek egymásra és a műtárgyak anyagaira való hatásának, tulajdonságaik módosulásának megismerésével, valamint modellkísérletek tervezésének és végrehajtásának módjával. Mindezen ismeretek kreatív alkalmazásával magas színvonalon végezhető el a különböző anyagú tárgyak konzerválása-restaurálása. Cél az ok-okozati összefüggések meglátásának és az ezen alapuló tudatos és a korszerű etikai elvek figyelembevételével történő tervezésnek a gyakorlása, fejlesztése.
2. szemeszter:
kerámia: A régészeti és néprajzi kerámia tárgyak restaurálásának elméleti alapjai. Az ásatásból előkerült kerámiatárgyak felvételi módjai, a helyszíni tisztítás lehetőségei, anyagai, módszerei. Régészeti kerámiatárgyak tisztítási, konzerválási, ragasztási, kiegészítési és retusálási módszerei.
4. szemeszter:
fém: A fémtárgyak restaurálásának elméleti alapjai. Különböző alapanyagú (vas, réz, ón stb.) és fémbevonattal ellátott, régészeti, néprajzi, ipartörténeti tömeganyag mechanikus, elektrokémiai és vegyszeres tisztításának, valamint konzerválásának és restaurálásának elmélete. A tisztításhoz, korrózió eltávolításhoz használt anyagok hatásmechanizmusa. A hiányok pótlásainak és kiegészítéseinek anyagai és módszerei (galvanoplasztika, műanyagok).

5. szemeszter: 
fa: A fatárgyak restaurálásának elméleti alapjai. A restaurálás szükségessége és mértékének megállapítása a restaurálás etikai elvek figyelembevételével. Fatárgyak fertőtlenítésének, tisztításának célja, lehetőségei, anyagai és módszerei. A régészeti faleletek konzerválásának sajátosságai, a kezelés főbb lépései. Felválások rögzítése, hiányok kiegészítése és felületkezelés.
papír: A papír különböző okokra visszavezethető károsodásainak felismerése, azonosítása. Papírtárgyak fertőtlenítése, mechanikai és nedves tisztításának, valamint oldószeres kezelésének célja, módszerei, veszélyei. A fixálás módszerei. A papír kémiai és fizikai stabilizálása, javítása és kiegészítése. A restaurálás tervezésének szempontjai, etikai elvek. Tömeges kezelések célja, módszerei és lehetőségei.
6. szemeszter: 
bőr: néprajzi és történeti bőrtárgyak fertőtlenítése, tisztítása, lágyítása, a mechanikai sérülések javítása (varrás, ragasztás, alátámasztás), hiányok kiegészítése, régészeti bőrök kezelése az ásatáson és konzerválásuk 
textil: A textilrestaurálás elméleti alapjai egyszerűbb technikával készült textíliák esetén. A tisztítás és a varrókonzerválás különböző módszerei, felhasznált anyagai. A régészeti textilek leletmentésekor alkalmazott eljárások. A restaurálás során felmerülő etikai problémák és megoldási lehetőségeik. A textilek korszerű kiállítási, szállítási és raktározási módjai. 

7. szemeszter: specializáció szerinti restaurálás elmélet: 

kerámia: A régészeti üvegtárgyak restaurálásának elméleti alapjai. Az ásatásból előkerült üvegtárgyak felvételi módjai, a helyszíni tisztítás lehetőségei, anyagai, módszerei. Régészeti üvegtárgyak tisztítási, konzerválási, ragasztási, kiegészítési és retusálási módszerei. 
fém: Az arany, ezüst, ón, ólom tárgyak, fémbevonattal ellátott, berakásokkal díszített fém műtárgyak mechanikus, elektrokémiai és vegyszeres tisztításának, valamint konzerválásának és restaurálásának elmélete. A tisztításhoz, korrózió eltávolításhoz használt anyagok hatásmechanizmusa. A hiányok pótlásainak és kiegészítéseinek anyagai és további módszerei.
fa: A régészeti, néprajzi és iparművészeti fatárgyak restaurálás/konzerválási módszereinek a kémiai és biológiai ismeretekre épülő elméleti alapjai, a víz hatása a fára, ragasztás, fertőtlenítés, faanyagok szilárdítása, bevonatok-lakkok típusai, alkotói; felvált felületek rögzítése.
bőr: Aranyozott, festett, fémdíszítéssel ellátott bőrök; szőrme viseletek; bőrrel borított dobozok, tokok, bútorok; nyersbőrből és pergamenből készített tárgyak restaurálási módszerei. A vörös bomlástól károsodott bőr kémiai és fizikai stabilizálása.

8. szemeszter:

kerámia: A néprajzi és iparművészeti üvegtárgyak restaurálásának elméleti alapjai, tisztítási, konzerválási, ragasztási, kiegészítési és retusálási módszerei. 

fa: Vízzel telítődött fák konzerválási–restaurálási szempontból felvetődő problematikája, valamint ezek összetett megoldási lehetőségei. Festett, aranyozott fatárgyak konzerválási, restaurálási problémái és megoldási lehetőségei (tisztítás, felváló festékréteg és aranyozás megkötése).
papír: Fémek szerepe a papírtárgyak lebomlási folyamataiban, a nedves tisztítás, kémiai stabilizálás, fehérítés lehetőségei és etikai szempontjai különböző típusú papírok és tárgyak esetében. A retusálás etikai szempontjai és módszerei. Nagy méretű tárgyak fizikai stabilizálása. Mázolt papírok, kromolitográfia, fizikai és fotokémiai másolatok, transzparens papírok károsodásai és restaurálása.

Masétárgyak jellemző károsodásai és restaurálási problémái, lehetőségei.

textil: Festett textilek és egyéb anyagokkal kombinált textil alapú műtárgyak restaurálási problémái, valamint azok megoldási lehetőségei. Esettanulmányok iparművészeti és néprajzi műtárgyak restaurálásáról. 

fém: A réz- és vastárgyak, valamint modern ötvözetekből készült, festett felületű, zománccal díszített fém műtárgyak mechanikus, elektrokémiai és vegyszeres tisztításának, valamint konzerválásának, kloridmentesítésének és restaurálásának elmélete. A használt anyagok hatásmechanizmusa. A hiányok pótlásainak és kiegészítéseinek anyagai és további módszerei.

9. szemeszter:

kerámia: A porcelán és mázas kerámiatárgyak restaurálásának elméleti alapjai, tisztítási, konzerválási, ragasztási, kiegészítési és retusálási módszerei.

papír: Háromdimenziós, illetve rétegelt néprajzi és történeti papírtárgyak restaurálási problémái

Kombinált papírtárgyak (fémmel, fával, textillel, bőrrel) restaurálási problémái.

Lakkozott, viaszolt és luxuspapírok, valamint aranyozott, prégelt, stancolt papírtárgyak restaurálási problémái.

Fotótechnikák felismerése és a fotórestaurálás alapjai

textil: Viseletek, térformák, régészeti textilek restaurálásának sajátosságai, valamint kezelésük főbb lépései. Speciális tároló eszközök alkalmazásának okai és lehetőségei. Esettanulmányok.
fém: A szabadtéren elhelyezett fémtárgyak restaurálásának elmélete. A használt anyagok hatásmechanizmusa. A hiányok pótlásainak és kiegészítéseinek anyagai és további módszerei.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	T. Balázsy Ágnes: Műtárgyak szerves anyagainak felépítése és lebomlása, 1990, 

M. Kite, R. Thomson (Ed.): Conservation of leather and related materials. Butterworth-Heinemann, Oxford, 2006, 340.

Gerhard Banik, Irene Brückle: Paper and water, A guide for conservators, Elsevier Ltd., 2011, 543.
Grette Poulsson, T.: Retouching of Art on Paper, Archetype Publications Ltd, 2010, 127.
Reilly, J.M.: Care and identification of 19th- Century Photographic Prints, Eastmen Kodak Company, USA, 2001, 116.
Kurt Wehlte: A festészet nyersanyagai és technikái, Balassi Kiadó, Budapest, 

GELS in the Conservation of Art (Szerk.: L. V. Angelova, B. Ormsby, J. H. Townsend, R. Wolbers), Archetype Publication, London, 2017. 400.

J. Russel, J. Rayner, J. Bescoby: Northern european Metalpoint Drawings, technical examination and analysis, Archetype publication & British Museum, London 2017. 90.

Paper – Line – Light, The Preservation of Architectural Drawings and Photoreproductions from the Hans Scharoun Archive (Szerk.: E. Glück, I. Brückle, E-M. Barkhofen), Akademie der Künste, Berlin, 2012. 159.
Az alábbi szakfolyóiratok a témakörökhöz kapcsolódó cikkei:

Műtárgyvédelem, 

ISIS, Erdélyi Magyar Restaurátor Füzetek,

Studies in Conservation, 

Journal of the American Institute for Conservation,

PaperConservation, 
Restaurator
ICOM-CC nemzetközi konferencia kötetei

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) tudása

Széleskörű ismeretekkel bír a műtárgyak anyagainak fizikai tulajdonságairól, károsodásaik okairól és megjelenési formáiról. Specializált ismeretekkel rendelkezik a restaurálásban alkalmazott eljárásokról, anyagokról, kezelőszerekről. Behatóan ismeri a restaurálásban alkalmazott természettudományi ismeretekre épülő szakmai tervezés és megvalósítás módszereit. Magas szinten ismeri a restaurálásra, műtárgyvédelemre vonatkozó etikai szabályokat.
b) képességei

Képes a képzés során megszerzett restaurátori ismeretekből, mint eszköztárból megfelelő módon választani és ennek segítségével önállóan vagy szükség szerint más szakemberekkel együttműködve szakszerű restaurálási tervet készíteni. Képes idegen nyelvű szakirodalom feldolgozására. Képes a társterületek szakembereivel való párbeszédre és közös munkára, mindenkor a műtárgy érdekeit tartva szem előtt. 
c) attitűd

Aktívan keresi az új ismereteket, módszereket, kreatív megvalósítási lehetőségeket. Kiforrott kritikai érzékkel viszonyul a műtárgyak restaurálásának problémáihoz, a szakterületének megfelelő korszerű eljárásokhoz. A restaurálással kapcsolatos új ismereteket, a társterületek által alkalmazott megoldásokat és lehetőségeket figyelemmel kíséri, tudását folyamatosan korszerűsíti. Aktívan keresi az együttműködést más szakterületek szereplőivel.
d) autonómia, felelősség

Kialakított szakmai véleményét döntési helyzetekben képes önállóan képviselni. Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más, így természettudományos szakemberek bevonását kezdeményeznie. 
Féléves tematika alkalmakra lebontott rövid ismertetése
03.16–19.
Transzparens papírok tulajdonságai és jellegzetes károsodásai, restaurálásuk lehetőségei. Fémek szerepe a papírtárgyak lebomlási folyamataiban, a nedves tisztítás, kémiai stabilizálás, fehérítés lehetőségei és etikai szempontjai különböző típusú papírok és tárgyak esetében. Fotográfiák, fizikai és fotokémiai másolatok károsodásai és restaurálása.

Masétárgyak jellemző károsodásai és restaurálási problémái, lehetőségei.


	Tantárgy felelőse: Heitler András, egyetemi docens DLA

	Tantárgy oktatásába bevont oktató(k) és elérhetősége(ik): Szlabey Dorottya szlabey.dorottya@mke.hu, Darabos Edit darabos.edit@imm.hu (óraadó oktató)

	A tantárgy tanításának időpontja/helyszíne: 

Az oktatás tömbösített órák keretében zajlik.

MNMKK MNM ORRK, 1087 Bp. Könyves K. krt. 40.

	Tantárgykódja: RML-REGE06 papír-bőr

	Felelős tanszéke: Restaurátor Tanszék

	Képzési idő szemeszterekben: 7 szemeszter

	Tanórák száma összesen: 96 tanóra

	Tanulmányi követelmények: Az órák látogatása

	Oktatási módszerek: frontális előadás vetített vázlattal, szemléltető anyagok használata, kutatómunka – szakirodalom feldolgozása

	Javasolt tanulási módszerek: Jegyzetelés, részvétel az előadásokon, konzultáció, ajánlott szakirodalom olvasása; könyvtárlátogatás.

	A hallgató egyéni munkával megoldandó feladatainak száma: 2

	Felhasználható fontosabb technikai és egyéb segédeszközök: laptop, projektor, nyomtatott szakirodalom, szemléltető anyagok

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma: 10 fő


